b'\n_START_ARTICLE_\nLied der Deutschen\n_START_PARAGRAPH_\nBesedilo pesmi Lied der Deutschen (Pesem Nemcev), tudi Deutschlandlied (Pesem Nem\xc4\x8dije), ki obsega tri kitice, je napisal August Heinrich Hoffmann von Fallersleben dne 26. avgusta 1841 na otoku Helgoland. \xc5\xbde Hoffmann von Fallersleben je uporabljal melodijo, na katero se pesem do danes poje, in sicer skladba Josepha Haydna iz leta 1797, ki je prvotno bil avstrijska cesarska himna (\xc2\xbbGott erhalte Franz den Kaiser\xc2\xab). Tretja kitica pesmi danes slu\xc5\xbei kot narodna himna Zvezne republike Nem\xc4\x8dije._NEWLINE_V prvi kitici Hoffmann von Fallersleben na\xc4\x8drtava tedanje meje nem\xc5\xa1kega jezikovnega obmo\xc4\x8dja. Skupne nem\xc5\xa1ke dr\xc5\xbeave takrat ni bilo. Zaradi izraza \xc2\xbbNem\xc4\x8dija nad vsem\xc2\xab\xc2\xa0so pesem velikokrat kritizirali kot nacionalisti\xc4\x8dno, \xc4\x8deprav zagovorniki trdijo, da je Fallersleben s tem samo izra\xc5\xbeal svojo ljubezen do domovine._NEWLINE_Pesem je leta 1922 postala narodna himna Weimarske republike. V nacizmu so peli le \xc5\xa1e prvo kitico, ki ji je obvezno sledila nacisti\xc4\x8dna Wesslova pesem (Horst-Wessel-Lied). Po ustanovitvi Zvezne republike Nem\xc4\x8dije leta 1949 so spet uvedli Pesem Nemcev kot narodno himno, peli pa so le tretjo kitico. V Vzhodni Nem\xc4\x8diji je bila med leti 1949 in 1990 narodna himna "Auferstanden aus Ruinen" (\'\'Vstala iz ru\xc5\xa1evin\'\'). Po zdru\xc5\xbeitvi Nem\xc4\x8dije sta dolo\xc4\x8dila zvezni predsednik Richard von Weizs\xc3\xa4cker in kancler Helmut Kohl v dopisovanju tretjo kitico kot narodno himno Nem\xc4\x8dije.'